"تورکیه هئچ کیم اوچون سیغینا‌جاق دوشرگه‌سی دئییل".
بونو عدالت و اینکیشاف (آک) پارتیاسی‌نین سؤزچوسو عمر چلیک پرزیدنت و پارتیانین صدری رجب طیب اردوغانین باشچی‌لیق ائتدیگی پارتیا مرکزی ایجرا هئیتی‌نین (میک) ایجلاسی داوام ائدرکن مطبوعاتا آچیقلاماسیندا دئییب.
چلیک چیخیشیندا تورکیه-‌یه گلن افغان قاچقین لار ایله علاقه‌دار اولا‌راق، "تورکیه اؤلومدن قاچان اینسان‌لارا قوجاق آچیر. بوندان سوی-ایستیفاده ائدیلمه‌سینه قطعینا ایجازه وئرمریک. تورکیه هئچ کیم اوچون قاچقین دوشرگه‌سی دئییل" دئیه بیلدیریب.
تورکیه-‌نین بوندان سونرا داها چوخ کؤچ یوکونون عهده سیندن گله بیلمه‌یه‌جگینی وورغولایان چلیک "تورکیه-‌نین سرحد حاکیمیتی یوکسک دیر" دئییب.
کئچن هفته امریکا بعضی افغان‌لارین تورکیه ده داخیل اولماقلا، اوچونجو اؤلکه‌لر واسیطه‌سیله امریکا-یا کوچ اوچون مراجعت ائده بیله‌جک‌لرینی آچیقلادی و آنکارا سرت رئاکسیا وئردی.
خاریجی ایشلر ناظیرلیگی‌نین سؤزچوسو تانژو بیلگیچ "تورکیه اولا‌راق امریکانین اؤلکه‌میزله مصلحت لشمه‌دن وئردیگی مسئولیت‌سیز قراری قبول ائتمیریک. امریکا بو اینسان‌لاری اؤلکه‌لرینه آپارماق ایستییرسه، اونلاری اوجاق لارلا بیرباشا اؤلکه‌لرینه کؤچورمک مومکون‌دور" دئیه آچیقلاما وئرمیشدی.
